Diari Oficial de la Generalitat Valenciana


Sumari del DOGV 8379, del 10-09-2018 (2018/8251)

Notificació de la sentència dictada en el procediment de divorci contenciós número 411/2017.
--------------------------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8251


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 411/2017. [2018/8251]  
Judici família. Divorci contenciós número 411/2017.  
Part demandant: Manuela Muñoz Rodríguez.  
Part demandada: Héctor Hernán Garzón Reina.  
Sobre divorcis no consensuats.  
En el judici a què es fa referència s'ha dictat la Sentència número 550/2018, de data 23 de juliol de 2018, que té la dispositiva, literalment, com seguix:  
  
«Dispositiva  
Estime la demanda interposada i declare dissolt per divorci el matrimoni constituït per Manuela Muñoz Rodríguez i Héctor Hernán Garzón Reina; amb els efectes legals inherents a la dita declaració, queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica. S'estableixen les mesures següents:  
  
1r. S'atribueix a la mare l'exercici exclusiu de la pàtria potestat sobre la menor K. V. G. M.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar totes les decisions rellevants que afecten el menor, especialment en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com el mode de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general, qualsevol tràmit administratiu que de manera ordinària requeriria autorització d'ambdós progenitors.  
2n, S'atribueix a la mare la guarda i custòdia de la menor.  
3r. No s'estableix règim de visites a favor del pare.  
4t. Es fixa la quantitat de 200 - mensuals en concepte d'aliments en favor de la menor, quantitat que el pare ingressarà en els 5 primers dies de cada mes en el compte que designe la mare, que s'actualitzarà anualment d'acord amb les variacions de l'índex de preus de consum, i cada progenitor haurà d'abonar el 50 % de les despeses extraordinàries que puguen ocasionar els fills, en els termes expressats en el fonament sisé.  
  
5é No s'aprecien motius per a imposar les costes processals a cap dels litigants.  
Una vegada siga ferma la present sentència, remeteu-ne un testimoniatge al registre civil del lloc de la inscripció del matrimoni per a la inscripció del divorci, i al registre civil on consta inscrit el naixement de la menor, per a anotar l'exercici exclusiu de la pàtria potestat al marge de la inscripció del naixement.  
Notifiqueu la present resolució a les parts i feu-los saber que aquesta és susceptible d'un recurs en apel·lació en els 20 dies hàbils següents a la seua notificació perquè resolga el recurs l'Audiència Provincial d'Alacant.  
Publicació. La resolució anterior ha sigut pronunciada, llegida i publicada per la jutgessa que la subscriu, mentre celebrava audiència pública el dia de la data, davant del lletrat de l'Administració de justícia; en done fe.»  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el DOGV a fi de portar a efecte la diligència de notificació de la Sentència número 550/2018, de 23 de juliol, al demandat Héctor Hernán Garzón Reina.  
  
Elx, 3 de setembre de 2018.- El lletrat de l'Administració de justícia: Jesús Larrosa Abellán.